text: Fuld motorcyklist forsøgte at køre fra patrulje
  05 juli 2015 kl. 06.56
  En alkoholpåvirket motorcyklist ville ikke snakke med politiet. Men hans tilstand gjorde det svært at flygte.
  Sent lørdag aften blev en alkoholpåvirket 26-årig mand stoppet af politiet på Nørregade i Haderslev.
  Manden kørte på en tysk motorcykel med falske danske nummerplader, der var påmonteret. En alkoholtest viste, at mandens promille var noget høj, men da politibilen lige ville vende, prøvede manden at stikke af. Det lykkedes dog ikke særlig godt. Motorcyklen væltede, og han gav sig i stedet til at løbe. Men med alkohol i blodet gik det heller ikke så godt. Han væltede hen ad vejen, og politiet anholdte den unge mand for spirituskørsel, og motorcyklen blev beslaglagt.
  MC  forsøgte at køre fra Patrulje i Haderslev, men blev fanget. Pgl. havde falsk nummerplade på tysk MC, var påvirket og frakendt #politidk
  
  